hy en es de hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy en hy hy en hy hy hy hy hy hy hy jbo fr en en fr ceb it en en sv fr de de fr fr fr sv en fr en ja fr de fr es nb fr de en en sv de de fr en fr it fr en en en en en en en en en
Եվրախորհրդարանի բանաձևը աջակցության ուղերձ է ուղարկում Հայաստանին և Մինսկի խմբին - EuFoA
2012 թ. ապրիլի 18-ին Եվրախորհրդարանը (ԵԽ) ընդունեց երկու բանաձև Հայաստանի և Ադբեջանի հետ Ասոցիացման համաձայնագրերի շուրջ տարվող բանակցությունների շրջանակներում: Հայաստանի Եվրոպացի Բարեկամներ (ՀԵԲ) կազմակերպությունը (www.EuFoA.org) ողջունում է այն փաստը, որ Արևելյան համագործակցության հարցում ԵԽ-ն հավատարիմ մնաց իր հիմնարար արժեքներին, մասնավորապես շարունակական ժողովրդավարացմանը և հավասարակշռված մոտեցմանը Լեռնային Ղարաբաղի հակամարտության դեպքում: Այդ զեկույցը հատկապես աջակցական է Հայաստանի համար, բայց այն հիշեցնում է նաև անակնկալվող սպասումների մասին հայկական կողմից: Ստորև համառոտ ներկայացնում ենք ամենակարևոր կետերը:
ՀԵԲ-ն հասարակական կազմակերպություն է, որ ձգտում է նպաստել ԵՄ-Հայաստան համագործակցությանը և չի գործում որևէ երկրի կամ շահագրգիռ կողմի դեմ: Այս դիրքորոշմանը հավատարիմ մնալով՝ մենք պարզապես հրավիրում ենք հետաքրքրված լրագրողներին և հետազոտողներին դիմել պատգամավորներին և ավելի շատ տեղեկատվություն ձեռք բերել այս երեվույթի շուրջ: Լրացուցիչ աղբյուրները ներկայացված են ստորև: Մենք հավատում ենք, որ Մինսկի խմբի վրա հարձակվելը կամ առաջարկված խաղաղության համաձայնագրի սկցբունքների՝ մեկ կողմի նախընտրած կետերի առանձնացնելը երբեք չի կարող ծառայել խաղաղությանը կամ Ադրբեջանի ժողովրդի շահերին: Խաղաղության հաստատումը և ներքին տեղահանված անձանց և փախստականների վերադարձը թույլ տալու համար ԵԽ-ի բանաձևն այժմ պնդում է, որ Մինսկի խմբի առաջարկի բոլոր ասպեկտները պետք է իրականացվեն որպես մեկ փաթեթ, գումարած վստահությունն ամրապնդող միջոցառումները, ինչպիսիք են դիպուկահարների հեռացումը, ավելի շատ դիտորդների տեղակայումը և ավելի մեծ ծավալի հումանիտար աշխատանքի իրականացումը Լեռնային Ղարաբաղում: Այս մոտեցումը դրական է ինչպես Հայաստանի, այնպես էլ Ադրբեջանի և ողջ տարածաշրջանի համար:
Ադրբեջանական լոբբինգի անպատշաճ դրսևորումները հետաքննվում են լրագրողների կողմից ողջ Եվրոպայում
«Ադրբեջանը ձգտում է փայլեցնել իր իմիջը Եվրատեսիլից առաջ» (2012 թ. ապրիլի 1 http://www.spiegel.de/international/world/0,1518,806769,00.html)
«»Հարցեր պատգամավորների՝ Ադրբեջան կատարած անվճար ուղևորության շուրջ» (2011 թ. օգոստոսի 29, http://www.thebureauinvestigates.com/2011/08/29/questions-over-mps-all-expense-paid-trip-to-azerbaijan/)
«Սիրուհի օգնականը պնդում է, որ պատգամավոր Մայք Հանկոկը հորդորել է լոբբի խմբին իրեն վճարել» (2011 թ. նոյեմբերի 18, http://www.thebureauinvestigates.com/2011/11/18/mike-hancock-urged-lobby-group-to-pay-lover-aide-claims/
«Հետախուզության կոմիտեում նստող Թորի պատգամավորը վճարվում է ադրբեջանական լոբբիի կողմից» (2011 թ. հոկտեմբերի 5, http://www.guardian.co.uk/politics/2011/oct/05/tory-mp-intelligence-committee-azerbaijan
[2012 թ. ապրիլի 18-ին ընդունված Թոմաս Պյոտր Պորեբայի զեկույցից՝ վերնագրված «Եվրախորհրդարանի առաջարկությունները՝ ուղված Խորդին, Հանձնաժողովին և Արտաքին գործերի եվրոպական ծառայությանը ԵՄ-Հայաստան Ասոցիացիայի համաձայնագրի շուրջ ընթացող բանակցությունների վերաբերյալ» ] Ամբողջական զեկույցը շուտով հասանելի կլինի մեր կայքում:
Ճանաչում է «Հայաստանի եվրոպական ձգտումները և Արևելյան Համագործակցության ներքո Հայաստանի բարեփոխումների հավակնոտ օրակարգը»
կոչ է անում «տրամադրել համապատասխան և ավելի թիրախավորված ֆինանսական և տեխնիկական աջակցություն Հայաստանին՝ համաձայն «ավելին ավելիի դիմաց» սկզբունքի»
ողջունում է «Խորը և համապարփակ ազատ առևտրի գոտու (ԽՀԱԱԳ) շուրջ բանակցություններ սկսելու որոշումը»
բարձր է գնահատում Հայաստանի «ակտիվ մասնակցությունը բազմակողմ խորհրդարանական համագործակցությանը EURONEST-ի շրջանակներում, որը եվրոպական արժեքների և սկզբունքների նկատմամբ հանձնառության լավ օրինակ է հանդիսանում, որի կարևորության շուրջ լայն կոնսենսուս գոյություն ունի հայ հասարակությունում»
կոչ է անում «կողմերին լիովին ներգրավվել Արևելյան համագործակցության բազմակողմ համագործակցությունում՝ առանց փոխկապակցելու այն հակամարտությունների հետ», (որը արձագանք է Ադրբեջանի կրկնվող փորձերին՝ խոչընդոտելու տարածաշրջանային համագործակցության ծրագրերին ամեն անգամ, երբ Հայաստանն է մասնակցում):
Առաջին հերթին ԵԽ-ը մեծապես սատարում է Մինսկի խմբի կողմից որպես փաթեթ առաջարկված Մադրիդյան սկզբունքներում ներառված բոլոր կետերը՝ առաջին անգամ բացահայտորեն ներառելով «անվտանգության միջազգային երաշխիքներ, որ կներառեն միջազգային խաղաղապահ առաքելություն՝ Լեռնային Ղարաբաղի վերջնական կարգավիճակի վերաբերյալ գալիք իրավական պարտադիր ուժ ունեցող կամքի ազատ արտահայտման համար համապատասխան պայմաններ ստեղծելու համար»:
Ավելին, Ասոցիացման համաձայնագիրը պետք է «համապատասխանի միջազգային իրավունքի, մասնավորապես Հելսինկիի Եզրափակիչ Ակտում սահմանված սկզբունքներին, մասնավորապես՝ ուժի չկիրառում, տարածքային ամբողջականություն և ազգերի ինքնորոշման իրավունք»:
Բանաձևը ընդգծում է «Լեռնային Ղարաբաղի հակամարտության հարցում զգալի առաջընթաց կատարելու արժանահավատ հանձնառություններ»-ի կարևորությունը՝ «ներառյալ ընդհանուր ապառազմականացումը, շփման գծից դիպուկահարների հեռացումը, միջադեպերը ակտիվորեն կանխարգելող մեխանիզմը և շփման գծում կատարված զինադադարի խախտումների հետաքննությունը»: [առաջին անգամ նշվում է ԵԽ-ի բանաձևում]:
Այն հիշեցնում է «բոլոր կողմերին, որ Լեռնային Ղարաբաղի հակամարտության խաղաղ կարգավորումը այլընտրանք չունի; շեշտում է, որ ուժի կիրառման ցանկացած սպառնալիքը վտանգում է միջազգային հանրության համատեղ ջանքերը»:
Այն նաև կոչ է անում «ամրապնդել Եվրամիության` հակամարտությունները կարգավորելու և միջնորդելու կարողությունը Մինսկի խմբի ջանքերին ցուցաբերած աջակցությունն ընդլայնելու միջոցով» մերժելով սկզբնական ձևակերպումը Ֆրանսիայի փոխարինման վերաբերյալ, ինչպես որ առաջարկվել էր ադրբեջանական և թուրքական լայնածավալ լոբբինգի արդյունքում: [ՀԵԲ-ն գտնում է, որ Ֆրանսիայի փոխարինումը կթուլացներ ԵՄ-ի կատարած ներդրումը և կդանդաղեցներ բանակցությունները, քանի որ այդ դեպքում միջնորդությan բարդ գործընթացը ամեն անգամ կպահանջեր ցուցումներ ԵՄ-ի 27 անդամ երկեներից]:
Եվ, վերջնականապես, այն հայտնում է «աջակցություն հակամարտությունից տուժած շրջաններում իրականացվող մարդասիրական ծրագրերին, մասնավորապես ականազերծման գործունեությանը»: [Մենք հուսով ենք, որ այս ուղերձը կօգնի Մեծ Բրիտանիայում հիմնված ականազերծմամբ զբաղվող Halo Trust հասարակական կազմակերպությանը՝ չնայած Ադրբեջանի ճնշումներին]:
Ուշագրավ է նաև, որ Եվրախորհրդարանը կոչ է արել «Ադրբեջանին չխոչընդոտել հայկական ծագում ունեցող երրորդ երկրների քազաքացիներին մուտքի արտոնագրերի տրամադրումը և վերացնել Հայաստան կատարված միջազգային հեռախոսազանգերի արգելքը»:
Բանաձևը կոչ է անում «սահմանի բացումը առանց նախապայմանների» և շեշտում «որ փակ սահմանի շարունակական առկայությունը անընդունելի է այն երկրների միջև, որոնք ձգտում են ԵՄ անդամակցությանը կամ ասոցացմանը և պահանջում է վերջ դնել այս իրավիճակին»:
Մամլո հաղորդագրությունը PDF ձևաչափով բեռնելու համար սեղմե՛ք այստեղ:
Բանաձևի տեքստը անգլերենով կարդալու համար սեղմե՛ք այստեղ:
Բաժանորդագրվեք մեր լրաթերթին նորությունները էլ. փոստին ստանալու համար:
Inspired by Shahumyan Media
All rights reserved EuFoA 2022.
Follow us on social media
Subscribe to our news roundup
By clicking ‘I ACCEPT’ or by continuing your browsing on the website, you agree with the placing of these cookies on your web browser. Would you like to learn more about cookies or modify your cookie preferences on this website? Consult our cookie policy or click on ‘MORE INFO’